Kui mulle mõni aeg tagasi ühendust võeti ja teada anti, et Kesk- ja Ida-Euroopat väisav USA ase-riigisekretär Philip H. Gordon soovib oma lühikese Tallinna külaskäigu ajal minuga eraldi kohtuda, oli selle üle hea meel. Nagu näha, oli Kesk- ja Ida-Euroopast president Obamale saadetud kirjal mõju olnud. Pole ka imestada, sest kui sellises kirjas oma rahvast ka sellised  suurkujud nagu Vaclav Havel and Lech Walesa alandavad, siis pole seda nii lihtne tähelepanuta jätta. Muuhulgas näitab see pöördumine jätkuvalt ka seda, et Kesk- ja Ida-Euroopa suudab jätkuvalt oma peaga mõtelda ehk kiita heaks just need USA sammud, mis neile mõistlike ja õigetena tunduvad - ning muidu oma arvamust ka mitte vaka all hoides. Ametlikule diplomaatiale rahvadiplomaatia lisamine on sellisel kohal praktiline samm. Teemaks oli peamiselt loomulikult eelpoolmainitud kiri. Hea oli tõdeda esiteks, et  seda võetakse tõsiselt - kohtumine oli sellest juba ise-enesest heaks märgiks. Ning kuigi vestlus oli nagu diplomaatilises keeles öeldakse "avameelne", oli huvitav ja kasulik kuulda USA poolseid selgitusi oma kavadest. Lõpuks võisime vaid tõdeda, et kasu oli sellest ilmselt mõlemale poolele. Nii nagu kirjastki Obamale.